Nedre Telemark tingrett

Nedre Telemark tingrett er ein førsteinstansdomstol under Agder lagdømme. Han ligg i Skien i og dekker dei søre delane av Telemark fylke, eller kommunane Bamble, Drangedal, Kragerø, Nome, Porsgrunn, Siljan og Skien. Domstolen består av sorenskrivar Jahn Mydland, sju dommarar og fire dommarfullmektigar.

Historikk
Skien var kjøpstad frå mellomalderen og hade byfut. Då Porsgrunn fekk kjøpstadrettar i 1807 blei denne byen lagd under byfuten i Skien, før han fekk eigen byfut i 1843.Arkivverket

I 1938 blei byfuteembetet i Skien nedlagt og erstatta av Skien heradsrett, som hade Skien by og Solum heradskommune som domssokn. I 1973 blei Skien heradsrett og Gjerpen heradsrett samanslegne til Porsgrunn og Skien byfutembete, som i 1974 også blei utvida med den nedlagde Bamble heradsrett. Domssoknet omfatta frå då av Skien, Porsgrunn, Siljan og Bamble. Nemninga blei endra i 1990 til Porsgrunn og Skien byrett og i 2002 til Porsgrunn og Skien tingrett.Arkivverket

I 2006 blei domssoknet utvida med Drangedal og Kragerø kommuner ved nedlegginga av Kragerø tingrett, og i 2007 tilkom også Nome kommune ved nedlegginga av "gamle" Nedre Telemark tingrett. Porsgrunn og Skien tingrett fekk då overta namnet Nedre Telemark tingrett.Arkivverket

Kjelder

Bakgrunnsstoff
Nedre Telemark  tingrett

Kategori:Tingrettar i Noreg
Kategori:Bamble kommune
Kategori:Drangedal kommune
Kategori:Kragerø kommune
Kategori:Nome kommune
Kategori:Porsgrunn kommune
Kategori:Siljan kommune
Kategori:Skien kommune